钦定古今图书集成/明伦汇编/闺媛典/第285卷 > 皇清十八 > 乔晸妻徐氏〈妾陈氏附〉
## 钦定古今图书集成/明伦汇编/闺媛典/第285卷 > 皇清十八 > 乔晸妻徐氏〈妾陈氏附〉

按《宝应县志》：徐氏，生员乔晸妻。晸亡，徐年二十五，子守谟甫二岁。媵妾陈氏年未二十，生女以乳乳，守谟奉徐守节。女不育，徐曰：“余守节，分也。汝毋自苦。” 劝之嫁者日众，媒数数在门，陈不从，奉徐益谨，抚守谟益勤，遂相依同老。陈年七十，徐卒，守谟事陈如母。